У гэтым жа раздзеле будуць прадстаўлены асабістыя рэчы выбітных навукоўцаў, прафесійная дзейнасць якіх цесна звязана з БДУ. Гэта ручка, чарніліца, фотаальбом першага рэктара ўніверсітэта Уладзіміра Пічэты; пасведчанне і нататнік народнага камісара асветы, першага дырэктара Нацыянальнай акадэміі навук Беларусі Усевалада Ігнатоўскага ды іншыя. Сучасны перыяд БДУ прадстаўлены праз навукова–тэхнічную прадукцыю і распрацоўкі. Гэта шырокі пласт навуковых дасягненняў навукоўцаў універсітэта ў розных галінах: біятэхналогія, касмічныя тэхналогіі, медыцына, фізіка, хімія, прыборабудаванне, энэргазберажэнне, ахова навакольнага асяроддзя і г.д.